
Text rozhodnutia
Súd: Krajský súd Bratislava Spisová značka: 6Sa/3/2017 Identifikačné číslo súdneho spisu: 1017200034 Dátum vydania rozhodnutia: 29. 03. 2017 Meno a priezvisko sudcu, VSÚ: JUDr. Milota Tóthová ECLI: ECLI:SK:KSBA:2017:1017200034.1 Uznesenie Krajský súd v Bratislave v právnej veci žalobkyne: X. S., J.. K. XXX/X, XXX XX Š., G.: Q. A., bytom ako žalobkyňa, proti žalovanej: neuvedené, o preskúmanie rozhodnutia žalovanej, takto r o z h o d o l : Krajský súd v Bratislave žalobu o d m i e t a . Žiaden z účastníkov konania nemá právo na náhradu trov konania. o d ô v o d n e n i e : 1. Dňa 09.01.2017 bolo tunajšiemu správnemu súdu doručené podanie žalobkyne zo dňa 05.01.2017, ktorým žiada preskúmať priložené doklady. Po oboznámení sa s obsahom podania súd zistil, že nespĺňa náležitosti ustanovené Správnym súdnym poriadkom (ďalej len S.s.p.). 2. Uznesením č.k. 6Sa/3/2017-30 zo dňa 31.01.2017, ktoré bolo žalobkyni doručené dňa 07.02.2017, ju vyzval tunajší súd, aby v lehote 10 dní od doručenia tohto uznesenia odstránila vady podania špecifikované vo výroku. 3. Podľa § 59 ods. 1 S.s.p. ak ide o podanie vo veci samej, z ktorého nie je zrejmé, čoho sa týka a čo sa ním sleduje, alebo ide o podanie neúplné alebo nezrozumiteľné, správny súd uznesením vyzve toho, kto podanie urobil, aby podanie doplnil alebo opravil v lehote, ktorá nemôže byť kratšia ako desať dní. 4. Podľa § 59 ods. 3 S.s.p. ak sa v lehote určenej správnym súdom podanie nedoplní alebo neopraví, správny súd podanie odmietne uznesením; to neplatí, ak pre uvedený nedostatok možno v konaní pokračovať. 5. Žalobkyňa bola v uznesení na odstránenie vád podania poučená o tom, že v prípade, ak v určenej lehote podanie nedoplní alebo neopraví, správny súd v zmysle § 59 ods. 3 S.s.p. podanie odmietne uznesením. Pretože žalobkyňa neodstránila vady svojho podania, pre ktoré nemožno v konaní pokračovať, nereagovala na uznesenie správneho súdu, súd rozhodol tak, ako to je uvedené vo výrokovej časti tohto uznesenia. 6. O trovách konania súd rozhodol podľa § 170 písm. a) SSP tak, že žiaden z účastníkov konania nemá právo na náhradu trov konania, ak bola žaloba odmietnutá. Poučenie: Proti tomuto uzneseniu možno podať kasačnú sťažnosť v lehote jedného mesiaca od jeho doručenia, na Krajský súd v Bratislave. V kasačnej sťažnosti sa musí okrem všeobecných náležitostí podania podľa § 57 uviesť označenie napadnutého rozhodnutia, údaj kedy napadnuté rozhodnutie bolo sťažovateľovi doručené, opísanie rozhodujúcich skutočností, aby bolo zrejmé, v akom rozsahu a z akých dôvodov podľa § 440 sa podáva a návrh výroku rozhodnutia. Sťažnostné body možno meniť len do uplynutia lehoty na podanie kasačnej sťažnosti (§ 445 ods. 1, 2 SSP).

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2017:1017200034.1 (dáta aktuálne k 7. 11. 2026). Záväzné je znenie zverejnené súdom.




